
redevenim romani, români si iar români, 


patrioţi si naționaliști!” 

„România este stat naţional, suveran, unitar şi indivizibil” (Art. 1 din Constituţia României). 


Readucem în discuţie această chestiune fundamentală într-un moment greu al naţiunilor lumii, în context şi al 
naţiunii noastre, azi, când impatimitii dominaţiei planetare pun deschis problema lichidării acestei principale 
permanente a istoriei — Natiunea, „poporul istoric”, cum i-a spus Eminescu. Readucem, am spus, căci 
cercetând şi reflectând îndelung, valorificând şi contribuţia înaintaşilor, problema aceasta am abordat-o şi am 
rezolvat-o ştiinţific într-o carte recentă şi am reluat-o apoi, ca atenţionare, ca avertismnet, ca semnal de 
alarmă, în câteva studii publicate în presă. 


Natiunea — „întrânsa ne-am născut, ea este mama noastră [...] Sau punem pumnul în pieptul furtunii, sau 
pierim!” (Simeon Bărnuţiu, 1848) 


Cum spuneam în alt loc, în ceasurile de mare cumpănă istorică, cum este şi cel pe care-l trăim azi la nivel 
planetar şi la nivel naţional, trăitorii prezentului, pe lângă propria lor judecată şi decizie, pentru a ieşi dintr-o 


recunoscute de popoare ca stâlpi de lumină si energie. lar istoria si personalităţile ei emblematice care au 
gandit si s-au exprimat in acest domeniu au concluzionat ca natiunea — natiunea etnica, singura acceptiune 
ştiinţifică a conceptului! — a fost este şi va rămâne principala permanenţă a istoriei lumii. Si astfel am început, 
din motto, cu cea mai adâncă şi mai succintă cugetare asupra naţiunii, spusă într-un moment de răscruce 
pentru fiinţa noastră naţională de gânditorul cel mai reprezentativ, al locului şi al timpului, Simeon Bărnuţiu, 
atunci când liderul emblematic al revoluţiei de la 1848-1849, Avram lancu, formula deviza: „Sau punem 


pumnul în pieptul furtunii, sau pierim!” şi dădea, în stilul său, ordinul de luptă: „No, hai!” 


Şi atunci, dacă mama noastră se află, pentru fiecare, sub aura sacralitatii, națiunea noastră, în care cu toţii ne- 
am născut, cum poate fi? Tot atunci, în 1848, „omologul” de peste Carpaţi al lui Bărnuţiu, care ca şi acesta îşi 
închinase ţării sale viata, Nicolae Bălcescu, tălmăcea alor săi că „naționalitatea (națiunea — n.n.) este forma 
cea mai dezvoltată a raselor... Ea este legitimitatea popoarelor”. lar geniul nostru national, Mihai Eminescu — 
„prima jertfă politică pe altarul Daciei Mari”, cum i s-a spus (dr. Aurel David) — pleda ferm pentru a se respecta 
„suprema lege a conservării naţionalităţi şi a ţării, cu orice mijloc şi pe orice cale”, adăugând: națiunea, „noi o 
iubim aşa cum este, cum a făcut-o Dumnezeu, cum a ajuns prin suferinţele seculare până în zilele noastre... 
Şi chiar dacă amintirea noastră ar pieri în umbra vremilor şi s-ar şterge din memoria tuturor, tot pe aceeaşi 
cale a conservării nationalitatii şi a ţării vom starui ...”. 


Foarte interesantă pentru contextul actual este vocea lui I.C. Brătianu, cel care, treptat, a devenit unul din cei 
mai importanţi oameni de Stat ai României. Preocupat — ca şi Nicolae Bălcescu, ca şi generaţia lor pasoptista, 
de altfel — de revoluţia viitoare în contextul european, în 1853, la câţiva ani după revoluţia paşoptistă reprimată 
de imperii, când împreună cu multi „căuzaşi” mânca pâinea neagră a emigrației, I.C. Brătianu dorea ca 
revoluţia viitoare „să fie renaşterea Europei pentru o libertate statornică”. Si, în această perspectivă tinea să 
lămurească problema naţiunii ca fiind esenţială în viitorul context. Anume, dorea ca românii ,sa-nteleaga că d- 
a trăi ca nație e cea dintâi condiţie a unui popor” iar apărarea naţiunii „contra celor care au nelegiuirea d-a voi 
să-i lipsească de dânsa este nu numai un drept, ci şi o datorie sfântă; crimă şi sinucidere d-a nu o face”. Ca şi 
Bărnuţiu în 1848 — findcă era un crez al „secolului naţiunilor”! — şi I.C. Brătianu considera națiunea drept „cea 
dintâi condiţie a libertăţii”. De aceea, continua el, națiunea „nu se poate dobândi nici dezvolta subt steagul 
despotismului”. În spiritul veacului era şi convingerea lui I.C. Brătianu: că națiunea, libertatea şi democraţia 
erau valori supreme ingemanate. Şi sublinia, adresându-se atunci mai ales românilor ardeleni: „Nu credeţi că 
naționalitatea (națiunea — n.n.) se poate dezvolta subt suflare străină”. lar „făcând pe mortul, nu vom reinvia 
naționalitatea noastră”. Invocând, în sfârşit, obiectivul major al unităţii politice, I.C. Brătianu spunea semenilor 
săi că „sufletul României nu se poate manifesta decât în unitate naţională [...] pe cât vom fi trunchiati, locul 
natiei noastre va fi gol în corul cel mare al omenirei şi omenirea va suferi şi noi vom suferi mai tare”. 


Deci, acest revoluţionar pasoptist şi apoi mare om de Stat român, scrutând viitorul, se pronunţa pentru o 
Europă a naţiunilor suverane cu Statele lor naţionale unitare şi independente. lar aceasta ar putea fi, cu 
adevărat, „renaşterea Europei pentru o libertate statornică”. Solutie cu atât mai mult valabilă azi. 


„Cea mai firească societate omenească este națiunea” 


Marele istoric Nicolae lorga, în 1912 făcea această remarcă importantă asupra naţiunii: „Cea mai firească 
societate omenească este națiunea”. lar în 1922 adăuga: „Natiunea este o ființă organică”, în sensul că „tot ce 
se găseşte întrânsa nu se desparte de dânsa şi colaborează la viaţa ei”. În 1940, cu câteva luni înainte de a fi 
asasinat, când Statele europene cădeau sub agresiunea hitleristă, savantul, cu autoritatea ştiinţei şi clarviziunii 
sale încuraja naţiunile aflate în suferinţă să nu piardă speranţa: „Mai e națiunea. Ea nu se poate umili pentru 
totdeauna şi nu se poate nimici nici de-a lungul sutelor de ani. E lucrul primordial şi plastic, de la dânsa vine 
totul. Ea întinde Statul în ceasurile bune, în ceasurile rele îl resoarbe, îl ascunde în misterul ei sacru până la o 
altă tresărire în afară, ca arborele care-şi întinde vlaga în toamnă pentru o nouă primăvară. Deci, orice ar fi, 
pentru cei mai mici şi ameninţaţi, înapoi la natiune’— le spunea el. 


Cel mai de seamă doctrinar al ortodoxiei româneşti, părintele Dumitru Stăniloae, într-o îndelungată activitate 
publicistică s-a oprit frecvent asupra conceptului fundamental de naţiune. „Naţiunile sunt comunităţi de 
destin — scria el în 1940 -, comunităţile cele mai temeinice, mai statornice”. Pentru doctrinarul ortodox care cu 
un an înainte îşi publica antologia Ortodoxie şi romanism, națiunea „este o condiţie fundamentală a mântuirii”. 
lar în anii celui de-Al Doilea Război Mondial, când naţiunile au fost atât de greu încercate, părintele Stăniloae 
scria: „Neamurile (naţiunile — n.n.) sunt zone ontice ireductibile. Ele sunt unităţi specifice ale omenirii”. Si 
continua: „Aceste întreguri etnice, vii organisme spiritual-biologice, nu pot fi sfărâmate pentru a se crea 
comunităţi bisericeşti anaţionale”. În alt articol, reluând ideea permanentei naţiunii de-a lungul istoriei, 
scria: „Între realităţile fundamentale care au rămas după furtunile istoriei au fost în primul rând 
Neamurile, căci Neamurile au fost întotdeauna purtătoarele istoriei şi ale culturii. Drept aceea oricâte noutăţi ar 
putea tasni de pe urma războului actual, nu încape îndoială că Neamurile vor continua să rămână ca realităţi 
fundamentale ...”. 


Marele sociolog Dimitrie Gusti, referindu-se la ponderea naţiunii la nivel planetar, nota: „Natiunea este 
realitatea centrală care însumează toate aspiraţiile fireşti ale indivizilor şi de la care pornesc nu spre altă fiinţă 
ci spre un nou plan de relaţii toate manifestările internationale...”. În ce ne priveşte, valorificând contribuţiile 
înaintaşilor şi pornind de la ei, am sintetizat în definiţii şi caracterizări succinte conceptul de naţiune — națiunea 
etnică! -, de Stat national, precum şi blindajul lor de oţel special, naționalismul. 


Natiunea este o comunitate umană etno-lingvistică, sedentarizata pe un teritoriu al ei, cristalizată într-un 
îndelungat şi complex proces istoric în care şi-a constituit un specific national, ,codul” său etic, spiritualitatea 
sa, şi-a afirmat identitatea şi suveranitatea naţională — atributele ei supreme şi inalienabile -, voinţa politica şi 
obtiunea religioasă — toate materializate în Statul national -, devenind astfel principala permanenţă a istoriei. 


La nivel planetar a prevalat şi prevalează dreptul naţiunii înaintea tuturor 


Națiunea  traco-geto-dacilor — strămoşii noştri reali, descendenţi ai poporului primordial al Europei 
(arienii/pelasgii) -, creatoarea primelor civilizaţii europene, în Neolitic, a fost prima naţiune constituită pe 
„bătrânul continent”, cu primele State naţionale. Statul naţional, fiu natural al naţiunii, coordonatorul dezvoltării 
ei optime şi al apărării ei în faţa oricăror provocări şi primejdii, este un ansamblu organic de instituţii continuu 
perfectibile în dinamica vieţii, acreditat de istorie ca formaţiune politică ideală, devenit expresia politică a 


apreciere asupra specificului national si a Statului national pe care i-o datoram geniului nostru national, Mihai 
Eminescu: ,Cestiunea de căpetenie pentru istoria şi continuitatea de dezvoltare a acestei tari este ca 
elementul românesc să rămâie cel determinant, ca el să dea tiparul acestei forme de Stat, ca limba lui, 
înclinările lui oneste şi generoase, bunul lui simţ, c-un cuvânt geniul lui să rămâie şi pe viitor norma de 
dezvoltare a ţării şi să pătrundă pururea această dezvoltare”. Şi Eminescu concluziona: „Voim Statul national, 
nu Statul cosmopolit, nu America dunăreană. Voim ca stejarul stejari să producă, nu meri pădureţi”. 


Naționalismul — atât de deformat si de hulit de propaganda Forţelor de dominatie! — este sentimentul sacru al 
oricărui nativ ce se revendică de la o naţiune şi, deopotrivă, datoria lui sacră de a contribui la dezvoltarea 
optimă a acesteia şi de a o apăra până la sacrificiul suprem. Totodată, naționalismul implică sentimente 


similare pentru toate naţiunile lumii — surorile bune ale naţiunii sale în florilegiul planetar al naţiunilor. 


Deci, după atâtea opinii ale unor înaintaşi de înaltă ţinută ştiinţifică şi patriotică, concluzii pertinente la care 
aceştia au ajuns prin îndelungate reflecţii asupra surselor studiate şi după propria experienţă de viaţă, ce 
trebuie să facem noi pentru a nu greşi fata de înaintaşii nostri, fata de noi înşine, fata de contemporanii si 


urmaşii noştri, pentru a găsi întotdeauna „cuvântul ce exprimă adevărul”? 
Himera „Imperiului universal” 


Ne aflăm, într-adevăr, sub greutatea axiomatică a realităţii istorice, reţinută şi în opiniile citate, privitoare la 
națiunea etnică şi la Statul ei national — valori supreme aflate acum la o răscruce a istoriei — iar pe de alta 
parte suntem socati de o aşa-zisă „viziune nouă” care, ignorând datele şi legitatea istorică, „postulează” 
schimbarea, la comandă, a ceea ce este statornicit ca permanenţă istorică şi direcţie de evoluţie spre mai 
bine, „postulează” o schimbare în acest mod în însăşi natura umană. 


Spuneam la început că lumea -— şi noi, cu lumea! — se află, azi, într-un moment greu, ca urmare , în fond, a 
unor slăbiciuni şi erori ale însăşi societăţii umane, perpetuate în timp. Societatea modernă, ajunsă — prin lupta 
milenară a naţiunilor — în această epocă a suveranitatilor nationale, epoca în măsură să asigure, în sfârşit, 
armonia socială şi democraţia reală — idealul tuturor timpurilor istorice — a fost şi ea deturnată de la mersul său 
firesc de către forţele de dominație planetară. Acestea, preluând de la defunctele imperii „istorice” himera 
„Imperiului universal”, plănuiesc constituirea unui, la fel de himeric, „Imperiu global” — condus de un Guvern 
mondial, într-o aşa-zisă „Nouă Ordine Mondială” -, cu trecerea printr-o „fază intermediară”, pregătitoare, de 
aşa-zise „Uniuni” — superstate zonale în care să se „topească” naţiunile etnice reîncarcerate, cu Statele lor 
nationale într-un superstat „civic si multicultural’, fără culoare naţională. 


Prima „Uniune” de acest fel — intitulată, semnificativ, „Uniunea Statelor Americane” (U.S.A.) — a fost creată 
către sfârşitul secolului al XVIII-lea, cu gândul de a cuprinde în viitor cele două Americi, iar altele două, până 
acum, au fost create în secolul al XX-lea: celebra U.R.S.S. iar mai nou „Uniunea Europeană” (U.E.). Mai sunt 
„planificate” şi altele. Corifeii acestor forte şi ai acestor entităţi au elaborat şi au promovat „noua viziune” 
asupra naţiunii şi a Statului ei national. Prima „variantă a acestei „noi viziuni” a fost cea leninist- 


stalinistă/masono-comunistă (bolşevică) şi pe baza ei s-a constituit în 1922 prima mare închisoare modernă a 

„formula magică” a dispariţiei, iar corifeii au trecut la aplicarea forţei, cu lichidări masive împotriva „duşmanilor 
poporului”, hotărâți să construiască o mare „naţiune sovietică”. Era noua invenţie „în materie”, în plan euro- 


asiatic, după sintagma „naţiune politică” a nobilimii din Evul mediu şi sintagma „naţiune americană”, nume care 
începea să fie folosit pentru mozaicul etnic ce popula U.S.A. 


Transformarea naţiunilor etnice în aşa-zise „naţiuni civice” 


Trecandu-se, la începutul secolului al XX-lea, la „faza” neoimperialistă şi constituindu-se conspirația 
neoimperialista mondială pentru reîncarcerarea naţiunilor care, prin luptă milenară, obtinusera recunoaşterea 
principiului suveranităţii, cu dreptul constituirii/reconstituirii Statelor nationale, corifeii forțelor de dominație au 


căutat continuu „formula magică” pentru amăgirea şi reîncarcerarea naţiunilor europene, naţiuni cu străvechi 
rădăcini istorice şi cu o civilizaţie avansată. Astfel, au relansat, în etapa interbelică, ideea unor „federaţii” 


zonale şi chiar ideea unor „State Unite ale Europei”, dar evenimetele s-au precipitat şi ideile s-au stins. 


Între timp se pornise — discret dar mai ales secret — „lucrarea” unei noi „construcţii” europene, căutându-se 
momentul potrivit pentru punerea în operă a „proiectului”. Şi „momentul” a venit după cel de-Al Doilea Război 
Mondial, când, printr-o politică a „paşilor mărunți”, s-a declanşat acţiunea de constituire a „Uniunii Europene”. 
extern, urca stăruitor către un prag al exploziei la sfârşitul secolului al XX-lea, iar „uniunea” de peste ocean 
avea „probleme”; chiar un cunoscut ziarist al ei o numea „imperiul sălbăticiei”. 


În Occident se afirma însă „Uniunea Europeană”. Si în timp ce U.R.S.S. „cădea” — de fapt se „metamorfoza”, 
cu chinuri inerente, într-un mare „Centru de Putere” -, Uniunea Europeană lansa, în ianuarie 2006, „varianta a 
doua” în problema desființării naţiunilor etnice şi a Statelor lor nationale ai căror lideri acceptaseră sau vor 
accepta, semnând, „aderarea” la U.E. -, variantă dată sub forma unei „recomandări”, conţinând şi „formula 
magică” pentru aceasta: adică transformarea naţiunilor etnice în aşa-ise „naţiuni civice” care, cu Statele lor 
nationale, devenind si ele „civice şi multiculturale” să se „topească” în Superstatul U.E., condus după „aquis- 


ul” comunitar elaborat de specialiştii tehnocrati ai centrului, conduşi mult timp de Jean Monnet. 


Cercetând constituirea şi ascensiunea U.E., doi autori englezi: Cristopher Booker şi Richard North -, cu o 
investigaţie la zi şi o bibliografie impresionantă, au elaborate, iar în 2003 au publicat o impresionantă carte 
ştiinţifică purtând un titlu semnificativ: „Uniunea Europeană — marea amăgire”, tradusă imediat şi editată în 
limba română, dar tăcută de media noastră internă. Titlul exprimă demonstraţia convingătoare din conţinut iar 
finalul o rezumă succint şi se constituie ca o previziune. Îl reproducem aici: „Numai când oamenii au 
descoperit că şi-au pierdut democraţia şi puterea propriilor lor ţări de a se guverna singure, au început să 
aprecieze într-un fel nou cât de preţioase erau valorile care le-au fost luate fără ştirea lor. Deveniseră victimele 
uneia dintre cele mai mari prefăcătorii colective ale secolului al XX-lea care din acest punct de vedere merită 
să fie aliniată lângă visele de autoamăgire ale comunismului. Mai curând poate, iar nu mai târziu, fantezia 
‘marelui proiect european’ se va destrăma, biruită de realitate, distrusă de toate acele contradicții pe care 
ambițiile ei demente n-au fost în stare să le prevadă şi pe care n-ar fi putut niciodată spera să le rezolve. Dar 
va lăsa în urma ei distrugeri cumplite: un pustiu din care popoarele Europei vor avea nevoie de multi ani ca să 


Au urmat si alte previziuni similare, câteva atentionari în presă, cotidianul «Ziua» „monitoriza” inteligent 
evenimentele, dar factorul nostru politic intern îşi urma „programul”. Astfel că România, abia ieşită de sub 
obedienta directă a U.R.S.S. (aflată în curs de ,metamorfozare”), a fost inclusă în U.E. prin semnăturile 
liderilor de atunci, cu de la ei putere, în 2007 şi, operativ, cu aprobarea Parlamentului. Semnând „aderarea” la 
U.E., liderii au cedat suveranitatea naţională si au angajat tara să urce şi următoarele două ,,trepte” numite, 
eufemistic, „integrare” şi „globalizare“; la capătul „scării”, desigur, urma a se deschide larg porţile „Imperiului 
global’. 


»Lineti cu poporul toţi, ca să nu rătăciţi, pentru că poporul nu se abate de la natură, nici nu-l trag străinii asa de 
uşor de partea lor...” 


Înaintaşii noştri ne-au dat soluţia pentru a nu greşi în asemenea ceasuri de cumpănă: , Tineti cu poporul toţi ca 
să nu rataciti — ne-a spus acelaşi Simeon Bărnuţiu -, pentru că poporul nu se abate de la natură, nici nu-l trag 
străinii aşa de uşor în partea lor, cum îi trag pe unii din celelalte clase, care urlă împreună cu lupii şi sfâşie pe 
popor dinpreună cu aceştia; nu va abateti de la cauza naţională de frica luptei...”. 


Şi cum trebuie procedat — încă ne-a spus Mihai Eminescu: „Schimbaţi opinia publică, dati-i o altă directiune, 
rascoliti geniul national — spiritul propriu şi caracteristic al poporului — din adâncurile în care doarme, faceți o 
uriaşă reacțiune morală, o revolutiune de idei, în care ideea românească să fie mai mare decât uman, genial, 
frumos. În fine, fiti români, români şi iar români!”. 


Nu din laşitate ne vine în minte zicala populară: „Uşor de spus, greu de făcut!”. Căci factorul politic, 
autointitulata „clasă politică”, după ,aderarea” la U.E., din 2007, îşi urmează cu zel programul „pro-european”, 
aşa cum i se cere. Personal, atât cât am putut, am atras atenţia asupra drumului greşit pe care se merge, cel 
mai important prin cartea din 2010. Apoi am continuat, cu posibilităţile şi mai reduse ale pensionarului. Au 
procedat şi alţii la fel, dar tot cu dezamăgiri. Citez cartea d-lui general (r) Gh. Dragomir : „Europa cu capul în 
stele şi trupul însângerat”, Bucureşti, Editura România în lume, 2011, 331 p. sau cartea a doi sociologi, prof. 
dr. T.O. Bompa şi prof. dr. D. Porojan, „România — acum ori niciodata!”, Bucuresti, Editura Irecson, 2010, 287 
p. -, în sfârşit cel mai important semnal de alarmă, cartea omului politic prof. dr. Gheorghe Funar intitulată 
„Holocaustul împotriva românilor, două volume masive”, Cluj-Napoca, Editura GEDO, 2011 şi 2012, continuată 
prin conferinţe de presă şi articole, punctând derapajele şi formulând soluţii de îndreptare. 


Şi tăvălugul îşi continuă rostogolirea, iar megacriza din U.E. refuză să dea semne de vindecare Între timp, 
adeverindu-se previziunea celor doi autori englezi şi alte previziuni similare, Uniunea Europeană a intrat în 
criză, devenită repede megacriza, cu perspectiva unei „explozii. Liderii şi doctrinarii ,U.E.”, alarmati si ei, s-au 
întrunit non-stop, dar nu s-au putut abate de la direcţia dată. Astfel că, după dezbateri, au decis doar să 
schimbe titulatura: în loc de „Uniunea Europeană”, au reînviat „formula americană”, de două ori eşuată în 
Europa: „Statele Unite ale Europei”, absolut inadecvată pentru „bătrânul continent” cu naţiuni având rădăcini 
istorice adânci şi o civilizaţie recunoscută. În fond, cu această „schimbare” U.E. rămânea „aceeaşi Mărie cu 
altă pălărie”, cum am atentionat într-un studiu apărut în presă, în care insistam asupra ideii unei Europe Unite 


dar o Europă a naţiunilor suverane şi a Statelor lor naţionale independente. Au însă medicii o vorbă de duh: 


Şi tăvălugul, pentru noi — dar nu numai pentru noi! — îşi continua rostogolirea, iar megacriza din U.E. refuză sa 
dea semne de vindecare. Noi rămânem cu Suveranitatea cedată, cu falsificarea identităţii nationale reale 
reconfirmată guvernamental în varianta cea mai dură. În paralel se resimte acut efectul înstrăinării de până 
acum a activelor economice şi a resurselor naţionale strategice şi se înstrăinează în continuare ce a mai 
rămas neinstrainat. 


Pământul ţării, conform Constituţiei revizuite, continuă să se vândă „într-o veselie”, la străini şi la apatrizi. 
Ministerul educaţiei rămâne cu obiectivul principal, învăţământul, căzut din titulatură, Sănătatea se 


„imbolnăveşte” periodic. „Roiuri” umane, ca odinioară, continuă să plece în ,migratie” în „lumea largă”, pentru 
o viaţă decentă, în timp ce viaţa politică se derulează într-o vrajbă endemică şi la intervale de timp lansează 
noi campanii de revizuire a Constituţiei pentru a fi pusă de acord cu aquis-ul comunitar, conform 
angajamentelor asumate de lideri şi de Parlament în 2007, când a fost cedată suveranitatea naţională etc. etc. 


etc. 


Acum, în cea de-a treia campanie de revizuire a Constituţiei, bătălia cea mare se dă în jurul articolului 1, mai 
exact în jurul conceptului de Stat naţional al acesteia. Din punctul de vedere al celor interesaţi, acest atribut 
major a mai rămas de eliminat din respectivul articol, în cea mai mare parte deja golit de conţinut prin cedarea 
suveranităţii şi falsificarea identităţii naţionale. 


Statul naţional român pare să devină Stat fiscal 


Cu eliminarea din Constituţie a conceptului de Stat naţional, factorul politic s-ar conforma integral 
„recomnadării” U.E. din ianuarie 2006, Statul national devenind „civic şi multicultural”, spre satisfacția unor 
agresive extremisme minoritare şi ar fi pregătit să se „topească” in himericul „Imperiu global’. De altfel, 
conceptul în sine a fost serios afectat din altă direcţie: prin fiscalitatea excesivă promovată de guvernele 
,tranzitiei” Statul national pare să devină Stat fiscal. România — s-a comunicat recent — are cel mai mare 
procent de impozitare a muncii. 


Constituţia revizuită ar trebui să asigure cadrul legislativ pentru recuperarea suveranităţii naţionale 


Având în vedere situaţia limită în care ne aflăm, nu o revizuire a Constituţiei ne este necesară ci, într-o 
perspectivă bine chibzuită, ne este necesară o nouă Constituţie. lar Constituţia care ar ieşi din actuala 
revizuire ar trebui să asigure cadrul legislativ pentru următoarele obiective majore: recuperarea suveranităţii 


nationale; recuperarea identităţii nationale reale; readucerea ,acasa” a activelor economice şi a resurselor 
nationale înstrăinate, în paralel cu revenirea „acasă” a cetăţenilor Statului national plecaţi „în lume” pentru 
pâinea familiilor lor; redobândirea pământului ţării vândut străinilor şi apatrizilor după ultimele două revizuiri ale 
Constituţiei; reconsolidarea instituţiilor Statului naţional pe temelia interesului naţional; grija deosebită pentru a 
nu fi afectată străvechea noastră dreaptă credinţă monoteistă prin „ecumenismul” globalizator care se 
preconizează. Grija pentru toate acestea şi pentru multe altele care s-au deteriorat ar urma să fie înscrisă în 
noua noastră Constituţie, a Statului naţional suveran, unitar şi indivizibil şi în legile speciale care ar urma să se 


dea în litera şi spiritul ei, într-un efort stăruitor de renaştere naţională în care totul trebuie regândit şi 


Legat de ceea ce am afirmat anterior, se impune o precizare specială cu privire la religia noastră 
strămoşească. Ortodoxia este religia noastră naţională. Termenul este o traducere în limba greacă a expresiei: 
dreaptă credinţă. Noi includem în acest termen, ca dreaptă credinţă, şi străvechea noastră dreaptă credinţă 
monoteista, multimilenară, a strămoşilor reali, de la arieni la traco-geto-daci. Şi numai în aceasta acceptiune 
considerăm deosebit de importante precizările doctrinarului teolog Dumitru Stăniloae, care scria în 1939 în 
cartea sa, «Ortodoxie şi românism», următoarele: „Când accentuăm elementul ortodox din firea românească 
arătăm un motiv în plus pentru necesitatea ca neamul nostru să rămână pe linia ortodoxă dacă vrea să nu 
decadă din românism şi în general dintr-o situaţie superioară în una inferioară. Aceasta ar fi nu numai o 
cădere din ordinea naturală, ci şi o păcătuire faţă de Dumnezeu, care n-ar rămâne nepedepsită”. Şi dădea 
exemplul evreilor: „Evreii au fost avertizaţi în mod special de profeti să nu cadă din religia înaltă a părinţilor, iar 
pedeapsa pentru această cădere prin neprimirea lui Hristos a fost gravă, arătându-se ca o degenerare 
naţională”. Şi, revenind la români: „O părăsire a ortodoxiei (de către români, n.n.), avută timp îndelungat, 


echivalează cu degenerarea care e legată de orice coborâre dintr-o situaţie spirituală mai înaltă”. 
O Europă a naţiunilor suverane şi a Statelor lor naţionale independente 


Un avertisment similar ne-au lăsat şi marele istoric Nicolae lorga şi mareşalul lon Antonescu. Or, privitor la 
religie, „Uniunea Europeană”, fata de care liderii şi Parlamentul au semnat şi au votat „aderarea” în 2007, deja 
ne promisese, în 2005, ca perspectivă, o „Europă post-creştină”. Comentariile sunt de prisos. Să fim însă bine 
intelesi: Orice compatriot rational şi orice european cu mintea întreagă dereşte o Europă unită, dar, cum 
spuneam mai sus, o Europă a naţiunilor suverane şi a Statelor lor naţionale independente, edificată pe temelia 
unui complex de relaţii, convenţii, tratate în beneficiul reciproc, pentru o dezvoltare optimă şi pentru apărare, 
pentru pace în lume. Aceasta ar putea fi, într-adevăr, cum ne spunea revolutionarul pasoptist şi mare om de 
Stat I.C. Brătianu „renaşterea Europei pentru o libertate statornică” şi pentru ca naţiunile ei să nu devină 
victime ale jocului periculos şi iresponsabil pus la cale de „înalții prelați ai globalizării”, joc la care au aderat, 
fără rezerve şi cu o supunere oarbă, multe „cozi de topor” şi de la noi din ţară şi multe, foarte multe, aşa-zise 
„elite” culturale, universitare şi politice. 


Constientizam greutatea acestui efort de renaştere naţională, mai ales că el trebuie concertat planetar, căci si 
primejdia este planetară. Pentru acest efort ne este necesar un partid politic construit pe alte criterii decât 
până acum, partid care, în consens cu alte partide, la fel construite, unite pe vectorul — forţă al renaşterii 
naţionale, să-şi asume această răspundere. Partidele politice existente, în primul rând cele generatoare de 
„baroni” moderni — „ciocoi noi cu bodyguard”, cum le-a spus scriitorul Dinu Săraru -, generatoare de discordie 


şi de politică aistorică, au dovedit că nu sunt capabile să-şi asume un astfel de efort. 


Criteriul de constituire a partidelor politice moderne pentru a contracara efortul de dominație mondială al celor 
celor care l-au promovat si îl promovează. Partidele politice ale epocii moderne — epoca suveranitatilor 
naţionale, a armoniei şi a democraţiei reale -, dinamizatoare ale unei vieţi politice sănătoase, benefice într-un 
Stat naţional — trebuie să exprime, fiecare în parte, şi toate împreună, în plan naţional şi pe componentele 
majore de dezvoltare a Societăţii, unitatea naţională — pe temeiul armoniei sociale şi al democraţiei reale — şi 
să militeze consecvent pentru optimizarea dezvoltării, pentru prevalența dreptului naţiunii, al poporului suveran 


Doctrine înscrise pe „roza vânturilor” 


Cei care au fost şi sunt interesaţi să domine lumea — un obiectiv himeric şi criminal — şi în primul rând sa 
desființeze naţiunile etnice şi Statele lor nationale, să le reîncarcereze într-un „Imperiu universal” sau , mai 
nou, într-un „Imperiu global”, i-au „învăţat” pe cei vizati — adică „restul” lumii! — să-şi constituie partide politice 
pe segmente sociale şi cu doctrine înscrise pe o „roză a vânturilor”. Pentru ca învrăjbindu-se de „jos” în „sus” 
şi de „sus” în „jos” — în lupta pentru putere, să destabilizeze societatea, Statul naţional, astfel ca acestea, 
„globalizate”, să poată fi dominate de „învăţătorii” lor. Problema aceasta trebuie explicată pe-ndelete tuturor 
compatrioţilor, tuturor concetatenilor. Trecerea la acest nou sistem de convietuire a partidelor politice va 
însemna o adevărată revoluţie în viaţa politică a lumii, în beneficiul naţiunii şi al Statelor lor naţionale, a 
popoarelor suverane şi cea mai puternică lovitură dată forţelor de dominație mondială. Paşnic, fără violenţă! 
Din păcate, demersurile personale de până acum — oferind noi, după posibilităţile proprii, consiliere ştiinţifică şi 
doctrinară — n-au dat rezultate concrete. Dezamăgiri au avut şi alţii. 


Să redevenim „români, români şi iar români”, patrioţi şi nationalisti 


Sufletul naţional pare să nu mai aibă sălaş în conturile bancare. lar compatrioţii din ţara reală, împinşi la limita 
sărăciei, neinformati şi dezinformati, abia îşi caută un loc de muncă şi ceva ,maruntis” pentru „coşul zilnic”, dar 
şi multi, e adevărat, au ajuns sa nu mai reziste tentatiilor şi manipulării din campaniile electorale. Ar trebui o 
unire într-un întreg între sufletul national şi ansamblul mijloacelor necesare pentru revigorarea unei vieţi 
politice sănătoase. Această unire nu este imposibilă, dar întârzie îngrijorător să se producă, în timp ce 
tăvălugul răului se rostogoleşte continuu peste noi. Tocmai o asemenea unire ne-ar permite să nu „rătăcim”, 
cum ne-a învăţat revolutionarul pasoptist Simeon Bărnuţiu, ne-ar permite să dăm o altă direcţie, decât pana 
acum, opiniei publice, să facem o „revoluţie de idei”, în fine, să fim ori să redevenim „români, români şi iar 
români”, patrioţi şi nationalisti, aşa cum ne-a îndrumat geniul nostru national, Mihai Eminescu. 


„De avem sau nu dreptate/Eminescu să ne judece!” — vorba poetului Grigore Vieru din „trista ţară basarabă”. 


Dacă nu ne ajutăm singuri, nimeni nu ne va ajuta! Să nu uităm că România Mare a fost creată de inaintasii 


nostri sub deviza: „Prin noi înşine”, deviză care azi revine puternic în actualitate. 
Aşa să ne ajute Dumnezeu! Amin! 
Autor: Conf. univ. dr. Gheorghe D. Iscru 


Sursa: art-emis.ro 


Notă — Text prezentat la Conferinţa Muzeului de Istorie al Municipiului Bucureşti în data de 30 mai 2013. 

